» తగ్గుముఖం పడుతున్న గోదావరి.. ముంపులోనే కోనసీమ లంకలు
Home » News News » Godavari Flood Decreased
తగ్గుముఖం పడుతున్న గోదావరి.. ముంపులోనే కోనసీమ లంకలు
Published Date - 03:04 PM, Wed - 19 August 20
నాలుగు రోజుల పాటు అత్యంత ఉధృతంగా ప్రవహించిన గోదారమ్మ శాంతిస్తోంది. ఉవ్వెత్తున వచ్చిపడిన ఎగువ ప్రాంతాల ముంపునీరు కూడా నెమ్మదించడంతో తూర్పుగోదావరి జిల్లా ధవళేశ్వరం వద్ద వరద తగ్గుముఖం పడుతోంది. ధవళేశ్వరం వద్ద 17.40 అడుగులకు నీటి మట్టం చేరుకుంది. 18,56,000 క్యూసెక్కుల నీటిని సముద్రంలోకి విడిచిపెడుతున్నారు. దీంతో మూడో ప్రమాద హెచ్చరికను ఉపసంహరించారు.
నీటి ఉధృతి నెమ్మదిగా తగ్గుతున్న నేపథ్యంలో మరింత దిగువకు నీటిమట్టం చేరుకుంటుందని ఇరిగేషన్‌ అధికారులు అంచనా వేస్తున్నారు. అలాగే ఎగువ ప్రాంతమైన భద్రాచలంలో కూడా నీటి ఉధృతి తగ్గుతుంది. అక్కడ 43.50 అడుగుల నీటి మట్టం నమోదైంది. దీంతో ముప్పు ముంపు నుంచి కాస్తంత ఉపశమనం లభించినట్లేనని అధికారులు చెబుతున్నారు.
కాగా ఉభయగోదావరి జిల్లాలోని పలు పల్లపు ప్రాంతాల్లోకి చేరిన వరద నీరు లాగేందుకు సమయం పడుతుందని అంచనా వేస్తున్నారు. ఎగువ ప్రాంతాల నుంచి నదికి వచ్చేనీరు మొత్తం తగ్గితే తప్ప పల్లపు ప్రాంతాలకు వరదనీటి నుంచి విముక్తి కలిగే అవకాశం ఉండదంటున్నారు.
వరద ప్రభావం వల్ల తూర్పుగోదావరి జిల్లాలోని కోనసీమ ప్రాంతం నీట మునిగింది. లంక గ్రామాలు పూర్తిగా నీటిలో నానుతున్నాయి. కోనసీమలోని ముమ్మిడివరం, రాజోలు, పి.గన్నవరం నియోజకవర్గాల్లోని లంక గ్రామాల్లోని ప్రజలు గోదావరి వరద నీటిలోనే ఉంటున్నారు. ఇళ్లు, పంట పోలాలు నీటమునిగాయి. విద్యుత్‌ సరఫరా నిలిచిపోయింది. వరద తగ్గిన తర్వాత గానీ పంట, ఆస్తి నష్టంపై అధికారులు ఓ అంచనాకు వచ్చే అవకాశం లేదు. వరద తగ్గిన తర్వాత పది రోజుల్లో నష్ట వివరాలు పంపాలని నిన్న ఏరియల్‌ సర్వే తర్వాత సీఎం జగన్‌ ఆదేశించిన విషయం తెలిసిందే.
u taggumukham padutunna godavari.. mumpulone konaseema lankalu
Home u News News u Godavari Flood Decreased
taggumukham padutunna godavari.. mumpulone konaseema lankalu
Published Date - 03:04 PM, Wed - 19 August 20
naalugu rojula paatu atyanta udhrutamgaa pravahinchina godaramma saantistondi. uvvettuna vachipadina eguva praantaala mumpuneeru kuudaa nemmadinchadamto thoorpugodaavari jilla dhavaleshwaram vadda varada taggumukham padutondi. dhavaleshwaram vadda 17.40 adugulaku neeti mattam cherukundi. 18,56,000 cuseckula neetini samudramloki vidichipedutunnaaru. deentho moodo pramaada heccharikanu upasamharinchaaru.
neeti udhruti nemmadigaa taggutunna nepathyamlo marinta diguvaku neetimattam cherukuntundani irigation adhikaarulu anchana vestunnaru. alaage eguva praantamaina bhadraachalamlo kuudaa neeti udhruti taggutundi. akkada 43.50 adugula neeti mattam namodaindi. deentho muppu mumpu nunchi kaastanta upasamanam labhinchinatlenani adhikaarulu chebutunnaru.
kaga ubhayagodavari jillaalooni palu pallapu praantaalloki cherina varada neeru lagenduku samayam padutundani anchana vestunnaru. eguva praantaala nunchi nadiki vacheneeru mottam taggite tappa pallapu praantaalaku varadaneeti nunchi vimukti kalige avakaasam undadantunnaru.
varada prabhaavam valla thoorpugodaavari jillaalooni konaseema praantam neeta munigindi. lanka graamaalu puurtigaa neetilo naanutunnaayi. konaseemaloni mummidivaram, rajolu, pi.gannavaram niyojakavargaalloni lanka graamaalloni prajalu godavari varada neetilone untunnaru. illu, panta polaalu neetamunigaayi. vidyuthi sarafara nilichipoyindi. varada taggina tarvaata gaanee panta, aasti nashtampai adhikaarulu oo anchanaaku vache avakaasam ledu. varada taggina tarvaata padi rojullo nashta vivaraalu pampaalani ninna eriyalm sarve tarvaata cm jagan aadesinchina vishayam telisinde.